ZÁPISNICA
z hlasovania per rollam vedeckej rady Ústavu svetovej literatúry SAV, v. v. i.
Dátum: 20. 7. 2018 o 10.00 hod. 

Hlasovania sa zúčastnili: Doc. Mgr. Róbert Gáfrik, Prof. Mária Bátorová, DrSc., Mgr. Judit Görözdi, PhD., Prof. PhDr. Anton Eliáš, CSc ; Prof. PhDr. Ondrej Mészáros, CSc.
Hlasovania sa nezúčastnila: PhDr. Libuša Vajdová, CSc.
 
Program:
1.	Informácia o skončení členstva vo Vedeckej rade Ústavu svetovej literatúry SAV, v. v. i.
Judit Görözdi ako poverená členka VR vo veci organizovania voľby správnej rady organizácie informovala v mailovej korešpondencii o tom, že prof. PhDr. Mária Kusá, CSc. bola zvolená dňa 18. 7. 2018 za členku správnej rady organizácie. Keďže členstvo v SR je nezlučiteľné s členstvom vo VR ústavu, Mária Kusá sa po voľbe hneď vzdala členstva vo vedeckej rade.
2.	Schvaľovanie per rollam o návrhu vnútorných dokumentov Ústavu svetovej literatúry SAV, v. v. i.: Judit Görözdi rozoslala v mailovej korešpondencii dňa 18. 7. 2018 návrhy vnútorných dokumentov Ústavu svetovej literatúry SAV, v. v. i., predložených novozvolenou Správnou radou ÚSvL SAV: Štatút, Organizačný poriadok, Pracovný poriadok, Volebný poriadok na funkciu člena správnej rady, Volebný a nominačný poriadok na funkciu člena vedeckej rady, Pravidlá tvorby rozpočtu, Pravidlá hodnotenia výskumných pracovníkov.
Členovia vedeckej rady, ktorí sa zúčastnili hlasovania, v dňoch 18. - 20. 7. 2018 sa vo svojich mailových odpovediach jednomyseľn vyjadrili za schválenie vnútorných dokumentov v predloženom znení.
Judit Görözdi informovala o výsledku hlasovania poverenú členku správnej rady, PhDr. Janu Cvikovú, PhD.

V Bratislave dňa 20. 7. 2018
Zapísala: Judit Görözdi